CELEX: 32013D0272
Language: fi
Date: 2013-05-22 00:00:00
Title: 2013/272/EU: Eurooppa-neuvoston päätös, annettu 22 päivänä toukokuuta 2013 , Euroopan komission jäsenten lukumäärästä

18.6.2013   
            
            
               FI
            
            
               Euroopan unionin virallinen lehti
            
            
               L 165/98
            
         EUROOPPA-NEUVOSTON PÄÄTÖS,
   annettu 22 päivänä toukokuuta 2013,
   Euroopan komission jäsenten lukumäärästä
   (2013/272/EU)
   EUROOPPA-NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 17 artiklan 5 kohdan,
   sekä katsoo seuraavaa:
   
               (1)
            
            
               Eurooppa-neuvosto pani merkille kokouksissaan 11 ja 12 päivänä joulukuuta 2008 ja 18 ja 19 päivänä kesäkuuta 2009 Irlannin kansan huolenaiheet Lissabonin sopimuksen suhteen ja sopi näin ollen, että Lissabonin sopimuksen voimaantulon tapauksessa tehdään tarvittavia oikeudellisia menettelyjä noudattaen päätös siitä, että komissiossa on jatkossakin yksi kansalainen kustakin jäsenvaltiosta.
            
         
               (2)
            
            
               Päätös komission jäsenten lukumäärästä olisi hyväksyttävä hyvissä ajoin ennen kuin 1 päivänä marraskuuta 2014 tehtävänsä aloittava komissio nimitetään.
            
         
               (3)
            
            
               Tämän päätöksen vaikutuksia olisi tarkasteltava jatkuvasti uudelleen,
            
         ON HYVÄKSYNYT TÄMÄN PÄÄTÖKSEN:
   1 artikla
   Komission jäsenten, mukaan lukien komission puheenjohtaja ja unionin ulkoasioiden ja turvallisuuspolitiikan korkea edustaja, lukumäärän on vastattava jäsenvaltioiden lukumäärää.
   2 artikla
   Eurooppa-neuvosto tarkastelee uudelleen tätä päätöstä ottaakseen huomioon sen vaikutukset komission toimintaan, riittävän ajoissa joko ennen kuin kolmannenkymmenennen jäsenvaltion liittymispäivää seuraava ensimmäinen komissio nimitetään tai ennen kuin 1 päivänä marraskuuta 2014 toimintansa aloittavaa komissiota seuraava komissio nimitetään, sen mukaan, kumpi näistä ajankohdista on aikaisempi.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä marraskuuta 2014.
   
      Tehty Brysselissä 22 päivänä toukokuuta 2013.
      
         
            Eurooppa-neuvoston puolesta
         
         
            Puheenjohtaja
         
         H. VAN ROMPUY